《余生日闷中示诸儿》
宋代·陈著

吾今七十有七岁，多事多忧多病余。
举室忍贫馋煮字，长儿留远梦收书。
券逋积滞泥中兽，户计偷生釜底鱼。
回首当年有今日，苟延如此要何如。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。